แพทย์สภาแห่งประเทศไทย ร่วมกับกรมประชาสัมพันธ์ จัดกิจกรรมเนื่องในวันแพทย์ น้อมรำลึกถึงบูรพคณาจารย์
พลอากาศโท นายแพทย์ อิทธพร คณะเจริญ เลขาธิการแพทยสภาแห่งประเทศไทย เปิดเผยว่า เนื่องในวันที่ 27 พฤศจิกายนของทุกปีเป็นวันแพทย์ เพื่อน้อมรำลึกถึงบูรพคณาจารย์และปูชนียแพทย์ผู้มีพระคุณต่อการพัฒนาวงการแพทย์จนก้าวหน้า รวมทั้งเป็นการเสริมสร้างกำลังใจให้กับแพทย์ที่ปฏิบัติหน้าที่ดูแลประชาชน ปีนี้ร่วมกับกรมประชาสัมพันธ์ จัดรายการพิเศษเนื่องในวันแพทย์ เวลา 13.00 น.-15.00 น. ทางสถานีวิทยุโทรทัศน์แห่งประเทศไทย NBT โดยมีกิจกรรมเปิดสายให้ประชาชนโทรปรึกษาปัญหาสุขภาพกับแพทย์ผู้เชี่ยวชาญ ชมละครเชิดชูความดีแพทย์ผู้เสียสละทุ่มเท ฟังบทเพลงไพเราะจากวงดนตรีกรมประชาสัมพันธ์ ขอเชิญชวนประชาชนร่วมติดตามรับชม เพื่อเป็นกำลังใจให้กับแพทย์และบุคลากรทุกคนเลขาธิการแพทยสภาแห่งประเทศไทย กล่าวเพิ่มเติมว่า ปัจจุบันมีแพทย์ทั่วประเทศมากถึง 70,000 คน ที่ดูแลประชาชนผ่านวิชาชีพเชี่ยวชาญใน 89 สาขา โดยเฉพาะในช่วงโควิด -19  แพทย์ไม่เพียงแต่เป็นผู้รักษา ยังเป็นผู้ประสบภัย เพราะติดเชื้อโควิด -19 ก็สามารถร่วมกันฟันผ่าจนผ่านพ้นวิกฤติไปได้ด้วยดีและได้รับความชื่นชมจากนานาชาติ จากรายงานของมหาวิทยาลัยจอนห์ ฮอปกินส์ พบว่าประเทศไทยมีความมั่นคงด้านสาธารณสุขเป็นอันดับ 5 ของโลก และเป็นอันดับ 1 ของเอเชียตะวันออกเฉียงใต้ ที่สามารถฝ่าฝันวิกฤติโควิด-19 มา โดยมีความสูญเสียน้อยที่สุด